37. ΝΟΜΟΘΕΤ. ΔΙΑΤΑΓΜΑ υπ' αριθ. 39 της 10/14 Σεπτ. 1974 (ΦΕΚ Α΄ 246) Περί μεταθέσεως εφημερίων υπαγομένων εις τας διατάξεις του Ν.Δ. 3859/1958 και του Ν.Δ. 3885/1959. Μεταθέσεις εφημερίων διορισθέντων δυνάμει  του Ν.Δ. 3859/1958. Άρθρ.1.-Εφημέριοι χειροτονηθέντες και διορισθέντες εις εφημεριακάς θέσεις παραμεθορίων Ιερών Μητροπόλεων, κατά τας διατάξεις της παρ. 1 του άρθρ. 1 του Ν.Δ. 3859/1958 "περί τρόπου πληρώσεως κενών εφημεριακών θέσεων παραμεθορίων Ιερών Μητροπόλεων κλπ." (ανωτ. αριθ. 28) δύναται να μετατίθενται εις ενορίας, οιασδήποτε Ι. Μητροπόλεως της Επικρατείας, εφ' όσον κέκτηνται πτυχίον Παιδαγωγικής Ακαδημίας ή Απολυτήριον Γυμνασίου ή άλλης ισοτίμου Σχολής. Μεταθέσεις εφημερίων δημοδιδασκάλων  διορισθέντων δυνάμει του Ν.Δ. 3885/1958 Άρθρ.2.-1.Εφημέριοι δημοδιδάσκαλοι, διορισθέντες εις ενορίας και Δημοτικά Σχολεία παραμεθορίων χωρίων, κατά τας διατάξεις της παρ. 1 του άρθρ. 4 του Ν.Δ. 3885/1958 "περί ιδρύσεως Ανωτέρας Εκκλησιαστικής Σχολής Θεσσαλονίκης κλπ." (κατωτ. σελ. 191) δύναται μετά πενταετίαν από του διορισμού των ως εφημερίων, να μετατίθενται τη αιτήσει των, κατά τας ισχυούσας περί μεταθέσεων δημοδιδασκάλων διατάξεις, εις κενάς θέσεις άρρενος σχολείων, οιασδήποτε οργανικότητος παραμεθορίων περιοχών. Οι εν λόγω εφημέριοι δημοδιδάσκαλοι, μετατιθέμενοι υπό του οικείου Αρχιερέως, εις υφισταμένην κενήν εφημεριακήν θέσιν εν τη πόλει ή τη Κοινότητι εν τη οποία υπηρετούν ως δημοδιδάσκαλοι ή και εν ομόρω τοιαύτη. 2.Οι ως άνω εφημέριοι δημοδιδάσκαλοι, εις περίπτωσιν παραιτήσεώς των από της θέσεως του δημοδιδασκάλου, δύναται μετά παρέλευσιν πενταετίας από του διορισμού των ως εφημερίων, να μετατίθενται εις ενορίαν οιασδήποτε Ιεράς Μητροπόλεως της Επικρατείας. Καταργουμένη διάταξις Άρθρ.3.-Η διάταξις της παρ. 1 του άρθρ. 7 του Ν.Δ. 3885/1958, (κατωτ. σελ. 191) καταργείται. Έναρξις ισχύος Άρθρ.4.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 